Bjørn Gimming

Bjørn Gimming (født 23. juni 1972) er en norsk gårdbruker fra Idd i Østfold som ble valgt til leder for Norges Bondelag den 10. juni 2021.

Gimming ble valgt med 159 av 165 stemmer på Norges Bondelags årsmøte; seks delegater stemte blankt. Han etterfulgte Lars Petter Bartnes, som ikke ønsket gjenvalg etter syv år som leder av organisasjonen.

Bjørn Gimming har vært tillitsvalgt i Bondelaget siden 2000, da som medlem i kornutvalget for Østfold og Akershus Bondelag. 

 2002-2004: Styremedlem Idd Bondelag
 2004-2012: Tillitsvalgt Østfold Bondelag, hvorav de 3 siste årene som fylkesleder
 2012-2016: Styremedlem Norges Bondelag 
 2016-2021: 1. nestleder Norges Bondelag, med ansvarsområdene internasjonalt arbeid og klimaarbeid, samt medlem av Norges Bondelags forhandlingsutvalg

Gimming er utdannet agronom ved Tomb jordbruksskole, og cand.agric. jord- og plantekultur ved Norges Landbrukshøyskole (1999). Han har siden 2002 drevet med ammeku, kornproduksjon og skog på slektsgården Gimming.

Referanser 

Norske bønder
Norske organisasjonsledere